PMIndiaData/PMIndiaSum huggingface dataset:
‘ఈజ్ ఆఫ్ డూయింగ్ బిజినెస్’ శ్రేణీకరణంలో భార‌త‌దేశం యొక్క చ‌రిత్రాత్మ‌క ఉన్న‌తిని స్వాగతించిన ప్ర‌ధాన మంత్రి

నేడు విడుదల అయిన ప్ర‌పంచ బ్యాంకు డూయింగ్ బిజినెస్ రిపోర్ట్‌, 2018 లో భార‌త‌దేశం చారిత్రక స్థాయిలో 30 స్థానాలు ఎగ‌బాకడాన్ని ప్ర‌ధాన మంత్రి శ్రీ న‌రేంద్ర మోదీ అభినందించారు. డూయింగ్ బిజినెస్ రిపోర్ట్‌, 2017 లో 130వ స్థాయిలో ఉన్న భార‌త‌దేశం, అప్పటితో పోలిస్తే తాజా నివేదిక‌లో తన స్థాయిని 100 కు పెంచుకొంది. ఈ శ్రేణీకరణంలో భారతదేశం సాధించిన మెరుగుద‌ల‌ చ‌రిత్రాత్మ‌క‌మని పేర్కొన్న ప్ర‌ధాన మంత్రి- త‌న ట్విట‌ర్ ఖాతాలో వ‌రుస‌గా రాసిన వ్యాఖ్యల‌లో- ఈ ఉన్నతి టీమ్ ఇండియా అమలుపరుస్తున్నటువంటి బ‌హుళ రంగ సంస్క‌ర‌ణ‌ల జోరు మ‌రియు స‌ర్వ‌తోముఖ పురోగ‌మ‌నం తాలూకు ఫ‌లిత‌మని తెలిపారు. ‘‘టీమ్ ఇండియా అనేక రంగాల‌లో అమ‌లుచేసిన సంస్క‌ర‌ణ‌ల‌తో పాటు స‌ర్వ‌తోముఖ పురోగతి యొక్క ప‌ర్య‌వ‌సాన‌మే ‘ఈజ్ ఆఫ్ డూయింగ్ బిజినెస్’ శ్రేణీకరణంలో న‌మోదైన‌ చారిత్ర‌క‌ ఉన్న‌తి. సుల‌భ‌త‌ర‌మైన వ్యాపారానుకూల‌ వాతావ‌ర‌ణం ఏర్ప‌డినందువల్ల మ‌న ఔత్సాహిక పారిశ్రామిక‌వేత్త‌ల‌కు- మ‌రీ ముఖ్యంగా ఎమ్ఎస్ఎమ్ఇ రంగానికి- చ‌రిత్రాత్మ‌క అవ‌కాశాల‌ు దక్కడమే కాకుండా మ‌రింత స‌మృద్ధి కూడా దక్కనుంది. వ్యాపారాన్ని సులభతరంగా మార్చడంలో గ‌త మూడు సంవ‌త్స‌రాలుగా రాష్ట్రాల మ‌ధ్య స‌కారాత్మ‌క స్ప‌ర్ధ తాలూకు స్ఫూర్తి నెలకొనడాన్ని మ‌నం గ‌మ‌నించాం. ఇది ప్ర‌యోజ‌న‌కారిగా నిల‌చింది. భార‌త‌దేశంలో వ్యాపారం చేయ‌డం ఇంత సుల‌భ‌త‌రంగా ఇంతక్రితం ఎన్నడూ లేదు. మ‌న దేశం అందిస్తున్న ఆర్థిక అవ‌కాశాల‌ను అన్వేషించుకోవ‌ల‌సిందిగా ప్ర‌పంచ దేశాల‌కు భార‌త‌దేశం ఆహ్వానం ప‌లుకుతోంది. ‘సంస్క‌రించు, ప‌నిచేయి & ప‌రివ‌ర్త‌న‌కు కృషి చేయి’ అనే మంత్రం యొక్క మార్గ‌ద‌ర్శ‌క‌త్వంలో మ‌న అంత‌స్తును మరింతగా మెరుగుప‌ర‌చుకోవ‌డానికీ, ఇతోధిక ఆర్థిక వృద్ధిని నమోదు చేయడానికీ మ‌నం దృఢ నిశ్చ‌యంతో ఉన్నాం’’ అంటూ ప్ర‌ధాన మంత్రి తన స్పంద‌న‌ను వ్యక్తం చేశారు.
మ‌హాత్మ ఫులే జ‌యంతి నాడు ఆయ‌న‌కు నివాళులు అర్పించిన ప్ర‌ధాన మంత్రి

మ‌హాత్మ ఫులే జ‌యంతి సంద‌ర్భంగా ఆయ‌న‌కు ప్ర‌ధాన మంత్రి శ్రీ న‌రేంద్ర మోదీ నివాళులు అర్పించారు. “మ‌హాత్మ ఫులే కు ఆయ‌న జ‌యంతి నాడు నివాళులు. సామాజిక సంస్క‌ర‌ణ‌ల‌కు నాంది ప‌లుకుతూ, ఆయ‌న ప్ర‌ద‌ర్శించిన అవిశ్రాంత స్ఫూర్తి అట్ట‌డుగు వ‌ర్గాల వారి అభ్యున్న‌తికి ఎంత‌గానో తోడ్ప‌డింది. మ‌హిళ‌ల స్థితిగ‌తుల‌ను మెరుగుప‌ర‌చే దిశగాను, విద్య పట్ల యువత మొగ్గు చూపే దిశగాను తన వచనబద్ధతను ప్రకటించే విషయంలో ఆయన స్థిరంగా నిలబడ్డారు” అని ప్ర‌ధాన మంత్రి త‌న సందేశంలో పేర్కొన్నారు.
జాతీయ ఉపాధ్యాయుల పుర‌స్కార గ్ర‌హీత‌ల తో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2017 సంవ‌త్స‌ర‌ జాతీయ ఉపాధ్యాయ పుర‌స్కార విజేత లతో ఉపాధ్యాయ దినోత్స‌వాని క‌న్నా ముందు రోజైన నేడు లోక్ క‌ళ్యాణ్ మార్గ్ లో సంభాషించారు. మాన‌వ వ‌న‌రుల వికాస శాఖ కేంద్ర మంత్రి శ్రీ ప్రకాశ్ జావ‌డేక‌ర్ కూడా ఈ కార్య‌క్ర‌మం లో పాలుపంచుకొన్నారు. దేశం లో విద్య యొక్క నాణ్య‌త‌ ను మెరుగుప‌ర‌చే దిశ‌ గా అవార్డు విజేతలు చేసిన కృషి కి గాను వారిని ప్ర‌ధాన మంత్రి శుభాకాంక్షలు తెలిపారు. విద్య ప‌ట్ల వారి అంకిత భావానికి మ‌రియు విద్య‌ ను వారి జీవ‌న మంత్రం గా మ‌ల‌చుకొన్నందుకు వారిపై ఆయన అభినందనలు కురిపించారు. ఒక ఉపాధ్యాయుడు తన జీవ‌నమంతా ఉపాధ్యాయుడు గానే ఉండిపోతార‌ని ఆయ‌న చెప్పారు. స‌ముదాయాన్ని సంఘ‌టిత ప‌ర‌చ‌డం లోను, వారిని పాఠ‌శాల ల అభివృద్ధి లో ఒక అంత‌ర్భాగం గా మ‌ల‌చ‌డం లోను కృషి చేయ‌వ‌ల‌సిందిగా సంభాష‌ణ కొన‌సాగిన క్ర‌మం లో పురస్కార విజేత‌ల‌ను ప్ర‌ధాన మంత్రి కోరారు. విద్యార్థులలో- ప్ర‌త్యేకించి పేద విద్యార్థులలో, గ్రామీణ నేప‌థ్యం నుండి వ‌చ్చిన విద్యార్థులలో- నిబిడీకృత‌మై ఉండే శ‌క్తి ని వెలికి తీసుకు వ‌చ్చే దిశ‌ గా కృషి చేయ‌వ‌ల‌సిందిగా కూడా ఉపాధ్యాయుల‌కు ఆయ‌న ఉద్భోదించారు. ఉపాధ్యాయుల‌కు, విద్యార్థుల‌కు మ‌ధ్య దూరాన్ని తొల‌గించే దిశ‌గా బోధ‌కులు ప‌ని చేయాల‌ని, అలా చేస్తే విద్యార్థులు వారి జీవ‌న ప‌ర్యంతం ఉపాధ్యాయుల‌ను గుర్తు పెట్టుకొంటార‌ని ప్ర‌ధాన మంత్రి చెప్పారు. అలాగే, వారి పాఠ‌శాల‌ లు, పాఠ‌శాలల ప‌రిస‌ర ప్రాంతాలు డిజిట‌ల్ ప‌రివ‌ర్త‌న‌ కు ఆల‌వాల‌ం అయ్యే విధంగా కూడా ఉపాధ్యాయులు శ్ర‌ద్ధ వ‌హించాల‌ంటూ వారిని ఆయ‌న ఉత్సాహపరిచారు. పాఠ‌శాల‌ ల‌ను విజ్ఞానం మ‌రియు శ్రేష్ఠ‌త్వాల కేంద్రాలు గా మార్పు చేయ‌డం లో ప్రేరణాత్మకమైన వారి గాథ‌ల‌ను అవార్డు విజేతలు ప్ర‌ధాన మంత్రి స‌మ‌క్షం లో వివ‌రించారు. నూత‌న ఆన్‌లైన్ నామినేశన్ ప్ర‌క్రియ‌ను తీసుకొని వ‌చ్చినందుకు మరియు దేశ‌వ్యాప్తంగా పాఠ‌శాల విద్య లో ఒక పెద్ద గుణాత్మ‌క‌మైన పరివ‌ర్త‌న‌ను తీసుకు వ‌స్తున్నటువంటి డిజిట‌ల్ ఇండియా తరహా ప‌థ‌కాల‌ను ప్ర‌వేశ‌పెట్టినందుకు ప్ర‌ధాన మంత్రి కి వారు ధ‌న్య‌వాదాలు తెలిపారు. ఈ సంవ‌త్స‌రం, జాతీయ పుర‌స్కారాల కోసం ఉపాధ్యాయుల ఎంపిక కు సంబంధించిన మార్గ‌ద‌ర్శ‌క సూత్రాల‌ను మాన‌వ వ‌న‌రుల వికాస మంత్రిత్వ శాఖ స‌వ‌రించింది. కొత్త ప‌థ‌కం లో స్వీయ నామ నిర్దేశం తో పాటు, ప్ర‌ధానమైన జాతీయ పుర‌స్కారాల లో ఇటీవ‌ల చోటుచేసుకొన్న నూత‌న ఆవిష్క‌ర‌ణ‌ల తాలూకు స్ఫూర్తి కూడా భాగంగా ఉంది. ఈ ప‌థ‌కం పార‌దర్శ‌కంగాను, న్యాయ‌మైంది గాను మ‌రియు స‌మ‌ర్ధ‌త‌, ప‌నితీరు ల‌కు త‌గిన విధంగా బ‌హుమానాన్ని ప్ర‌క‌టించేది గాను రూపుదిద్దుకొంది.
‘గాంధీ శాంతి బహుమతి’ ప్ర‌దాన కార్యక్రమాని కి హాజ‌రైన ప్ర‌ధాన మంత్రి

రాష్ట్రప‌తి శ్రీ రాం నాథ్ కోవింద్ నేడు రాష్ట్రప‌తి భ‌వ‌న్ లో జ‌రిగిన ఒక కార్య‌క్ర‌మం లో 2015వ, 2016వ, 2017వ, 2018వ సంవ‌త్స‌రాల కు గాను ‘గాంధీ శాంతి బహుమతి’ని ప్ర‌దానం చేశారు. ఈ కార్య‌క్ర‌మాని కి ప్ర‌ధాన మంత్రి శ్రీ న‌రేంద్ర మోదీ హాజ‌ర‌య్యారు. ఈ సంద‌ర్భం గా ప్ర‌ధాన మంత్రి మాట్లాడుతూ, ప్ర‌తిష్టాకరమైన గాంధీ శాంతి బ‌హుమ‌తి ని అందుకొన్న వారికి అభినందనలు తెలిపారు. మ‌హాత్మ గాంధీ 150వ జ‌యంతి ని భారతదేశం జ‌రుపుకొంటున్న కాలం లో ఈ బ‌హుమ‌తి ని అందించ‌డమైందని ఆయ‌న అన్నారు. ఈ సంద‌ర్భం గా బాపూ జీ కి చాలా ప్రియమైన‌టువంటి భ‌జన గీతం ‘వైష్ణ‌వ్ జ‌న్ తో..’ను ప్ర‌పంచ‌ వ్యాప్తం గా దాదాపు 150 దేశాల క‌ళాకారులు ఆలాపించడం పట్ల ప్ర‌ధాన మంత్రి హ‌ర్షాన్ని వ్య‌క్తం చేశారు. ఇది గాంధీ యొక్క ఆదర్శాలు నేటికీ ఆమోద‌యోగ్య‌మైన‌ని ప్రపంచం భావిస్తోందనడానికి ఒక సంకేతంగా నిలచిందని ఆయ‌న పేర్కొన్నారు. స్వ‌చ్ఛ‌త ప‌ట్ల మ‌హాత్మ గాంధీ యొక్క సంకల్పాన్ని గురించి ప్ర‌ధాన మంత్రి వివ‌రించారు. స్వాతంత్య్ర పోరాటం ఒక ప్ర‌జా ఉద్య‌మం గా మారిందంటే అందుకు మ‌హాత్మ గాంధీ దార్శ‌నిక భ‌రిత కృషే కారణం అని ప్ర‌ధాన మంత్రి అన్నారు. ప్ర‌జా భాగ‌స్వామ్యం మరియు జనాందోళ‌న అనే రెండు ప్ర‌వాహాల‌ ను మ‌హాత్మ గాంధీ విలీనప‌ర‌చారు అని శ్రీ మోదీ చెప్పారు. దేశం లోని ప్ర‌తి ఒక్క‌రిలో భారత స్వాతంత్య్ర సంగ్రామాని కి వారి వంతు తోడ్పాటు ను అందించాలన్న స్ఫూర్తి ని మ‌హాత్మ గాంధీ పాదుగొల్పార‌ని ప్ర‌ధాన మంత్రి అన్నారు.
న‌వీక‌ర‌ణ యోగ్య శ‌క్తి రంగంలో స‌హ‌కారం అంశం పై భార‌త‌దేశం మ‌రియు ఇట‌లీ ల మ‌ధ్య కుదిరిన ఎమ్ఒయు ను గురించి మంత్రివ‌ర్గం దృష్టికి తీసుకురావ‌డ‌మైంది

న‌వీక‌ర‌ణ యోగ్య శ‌క్తి రంగంలో భార‌త‌దేశం మ‌రియు ఇట‌లీ ల మ‌ధ్య స‌హ‌కారానికి ఒక అవ‌గాహ‌నపూర్వ‌క ఒప్పందాన్ని (ఎమ్ఒయు) కుదుర్చుకొన్న సంగ‌తిని ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివ‌ర్గ స‌మావేశం దృష్టికి తీసుకువచ్చారు. ఈ ఎమ్ఒయు పై న్యూ ఢిల్లీ లో 2017 అక్టోబ‌ర్ 30వ తేదీ నాడు సంత‌కాల‌య్యాయి. భార‌త‌దేశ గ‌ణ‌తంత్ర ప్ర‌భుత్వ నూత‌న మ‌రియు న‌వీక‌ర‌ణ శ‌క్తి మంత్రిత్వ శాఖ కార్య‌ద‌ర్శి శ్రీ ఆనంద్ కుమార్, భార‌త‌దేశంలో ఇట‌లీ రాయ‌బారి శ్రీ లొరేనెజో ఏంజ‌లోనీ లు ఈ ఒప్పంద పత్రంపై సంత‌కాలు చేశారు. స‌రికొత్త మ‌రియు న‌వీక‌ర‌ణ యోగ్య శ‌క్తి అంశాల‌పై సాంకేతికప‌ర‌మైన ద్వైపాక్షిక స‌హ‌కారాన్ని ప్రోత్స‌హించ‌డం కోసం ఒక స‌హ‌కార పూర్వ‌క వ్య‌వ‌స్థాత్మ‌క సంబంధాన్ని ప‌ర‌స్ప‌రం సమాన ప్ర‌యోజ‌న‌కారిత్వం మరియు ఆదాన‌ ప్ర‌దానాల ప్రాతిప‌దిక‌లతో నెల‌కొల్పుకోవాల‌న్న‌ది భార‌త‌దేశం, ఇంకా ఇటలీ ల ధ్యేయంగా ఉంది. సహ‌క‌రించుకోద‌గిన రంగాల‌కు సంబంధించిన అంశాల‌ను స‌మీక్షించ‌డం, ప‌ర్య‌వేక్షించ‌డం మ‌రియు చ‌ర్చించ‌డం కోసం ఒక సంయుక్త కార్యాచ‌ర‌ణ సంఘాన్ని ఏర్పాటు చేయాల‌ని ఎమ్ఒయు లో పేర్కొన్నారు. రెండు దేశాల మ‌ధ్య ద్వైపాక్షిక స‌హ‌కారాన్ని ప‌టిష్టప‌ర‌చుకోవ‌డంలో త‌త్సంబంధిత స‌మాచార వ్య‌వ‌స్థ‌ను రూపొందించుకోవ‌డంతో పాటు, ప్రావీణ్యాన్ని ఇచ్చి పుచ్చుకోవాల‌ని కూడా ఇందులో పేర్కొన్నారు.
బిహార్ లో రేపు ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2017 అక్టోబ‌ర్ 14వ తేదీన బిహార్ లో ప‌ర్య‌టించ‌నున్నారు. ప‌ట్నా విశ్వ‌విద్యాల‌యం శ‌త జ‌యంతి ఉత్స‌వాల‌లో ప్ర‌ధాన మంత్రి పాల్గొని ప్ర‌సంగిస్తారు. న‌మామీ గంగే కార్య‌క్ర‌మంలో భాగంగా మొకామా లో నాలుగు మురికి నీటి ప‌థ‌కాల‌కు మ‌రియు నాలుగు జాతీయ ర‌హ‌దారి ప్రాజెక్టుల‌కు ప్ర‌ధాన మంత్రి శంకుస్థాప‌న చేస్తారు. ఈ ప్రాజెక్టుల మొత్తం వ్య‌యం రూ. 3,700 కోట్ల‌కు పైనే. అలాగే, ఒక బ‌హిరంగ స‌భ‌ను ఉద్దేశించి ఆయ‌న ప్ర‌సంగిస్తారు. నాలుగు మురికి నీటి ప‌థ‌కాల‌లో.. బ్యూర్ లోని మురుగు శుద్ధి ప్లాంటు, బ్యూర్ లోనే స్యువరిజ్ సిస్ట‌మ్ విత్ స్యువర్ నెట్‌వ‌ర్క్‌, క‌ర్మాలీచక్ లో స్యూఇజ్ ట్రీట్‌మెంట్ ప్లాంటు తో పాటు సైద్‌పుర్ లో ఎస్‌టిపి, ఇంకా స్యువర్ నెట్‌వ‌ర్క్‌లు.. ఉన్నాయి. ఈ ప‌థ‌కాలు అన్నీ క‌లిసి బ్యూర్ లో ప్ర‌స్తుతం ఉన్న‌టువంటి 20 ఎమ్ఎల్‌డి స్థాయిని పెంపొందించ‌డ‌మే కాక, 120 ఎమ్ఎల్‌డి తో కూడిన ఒక కొత్త ఎస్‌టిపి ని సైతం ఏర్పాటు చేస్తాయి. శంకుస్థాప‌న జ‌ర‌గ‌నున్న నాలుగు జాతీయ ర‌హ‌దారి ప్రాజెక్టుల‌లోనూ: • ఎన్‌హెచ్‌-31 తాలూకు ఓంటా-సిమరియా సెక్ష‌న్‌ను 4 దోవ‌ల మార్గంగా తీర్చిదిద్ద‌డం మ‌రియు 6-దోవ‌లు ఉండే విధంగా గంగా సేతువును నిర్మించ‌డం • ఎన్‌హెచ్‌-31 లో భ‌క్తియార్‌పుర్-మొకామ సెక్ష‌న్‌ ను 4 దోవ‌ల మార్గంగా నిర్మించ‌డం • ఎన్‌హెచ్‌-107 లో మ‌హేశ్‌కుంట్‌-స‌హ‌ర్సా-పుర్ణియా సెక్ష‌న్ ను 2-దోవ‌ల మార్గంగా నిర్మించడం • ఇంకా, ఎన్‌హెచ్‌-82 లో బిహార్‌శరీఫ్-బాడ్‌బీఘా-మొకామ సెక్ష‌న్‌ ను 2-దోవ‌ల మార్గంగా నిర్మించ‌డం.. భాగంగా ఉంటాయి.
చట్టం & న్యాయం రంగం లో సహకారం మరియు ఒక సంయుక్త సంప్రదింపుల సంఘాన్ని ఏర్పాటు చేయడం అనే అంశాలలో భారతదేశం ఇంకా యునైటెడ్ కింగ్ డమ్ కు మధ్య ఎంఓయూ కు ఆమోదం తెలిపిన మంత్రివర్గం

భారతదేశం మరియు యునైటెడ్ కింగ్ డమ్ ల మధ్య చట్టం & న్యాయం రంగం లో సహకారానికి సంబంధించి, ఇంకా ఒక సంయుక్త సంప్రదింపుల సంఘాన్ని ఏర్పాటు చేసేందుకుగాను ఇరు పక్షాలు ఒక అవగాహనపూర్వక ఒప్పందం (ఎంఓయూ) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఎంఓయూ న్యాయ రంగం లోని వృత్తి నిపుణులు, ప్రభుత్వ అధికారుల అనుభవాన్ని ఇచ్చి పుచ్చుకోవడంలో ఎదురవగల సాధక బాధకాలను గురించి, ఇంకా వారి యొక్క అవసరాలను, శిక్షణ ను గురించి శ్రద్ధ వహిస్తుంది. అలాగే వివిధ న్యాయస్థానాల, ట్రైబ్యునల్స్ తదితర సంస్థల పరిశీలన లో ఉన్నటువంటి వివాదాల పరిష్కారానికై దీటైన న్యాయ సహాయక యంత్రాంగాన్ని నెలకొల్పుకోవడం సాధ్యపడుతుంది; సంప్రదింపుల కోసం ఒక సంయుక్త సంఘాన్ని స్థాపించాలనే ఉద్దేశం కూడా నెరవేరుతుంది.
ప్ర‌పంచ ఆటోమోటివ్ కంపెనీల నాయ‌కుల తో స‌మావేశ‌మైన‌ ప్ర‌ధాన మంత్రి

ప్ర‌పంచం న‌లుమూల‌ల నుండి విచ్చేసిన వివిధ ఆటోమోటివ్ కంపెనీలు మ‌రియు ర‌వాణా కంపెనీల‌కు చెందిన నాయ‌కుల తో ప్ర‌ధాన మంత్రి శ్రీ న‌రేంద్ర మోదీ ఈ రోజు న్యూ ఢిల్లీ లో సమావేశమయ్యారు. టొయోటా, ఎస్ఎఐసి మోటర్ కార్పొరేశన్ షంఘయి, బాష్‌, ఎబిబి లిమిటెడ్‌, హ్యుండ‌యి మోటర్ కంపెనీ, ఫోర్డ్ స్మార్ట్ మొబిలిటీ ఎల్ఎల్‌సి ఇంకా ఊబ‌ర్ ఏవియేశన్ ల వంటి వివిధ కంపెనీలతో కూడిన ఉన్న‌త స్థాయి ప్ర‌తినిధివ‌ర్గం ఈ సంద‌ర్భంగా ప్ర‌ధాన మంత్రి తో భేటీ అయింది. న్యూ ఢిల్లీ లో జ‌రుగుతున్న ద గ్లోబ‌ల్ మొబిలిటీ స‌మిట్- ‘మూవ్’ లో ఈ కంపెనీలు పాలుపంచుకొంటున్నాయి.
చైనాలోని క్వింగ్ డావోకు బయల్దేరే ముందు ప్రధానమంత్రి ప్రకటన

చైనాలోని క్వింగ్ డావో సందర్శనకు బయల్దేరే ముందు ప్రధానమంత్రి నరేంద్ర మోదీ చేసిన ప్రకటన పాఠమిది: ‘‘షాంఘై సహకార సంస్థ (SCO) సభ్యదేశాల అధినేతల మండలి వార్షిక సమావేశంలో పాల్గొనడం కోసం నేను చైనాలోని క్వింగ్ డావో నగరానికి వెళ్తున్నాను. భారత దేశానికి పూర్తి సభ్యత్వంగల ఈ మండలి తొలి సమావేశంలో పాల్గొనబోయే భారత ప్రతినిధి బృందానికి నాయకత్వం వహించడం నాకెంతో ఉద్వేగం కలిగిస్తోంది. ఉగ్రవాదం, తీవ్రవాదం, వేర్పాటువాదాలపై పోరాటం నుంచి అనుసంధానం, వాణిజ్యం, కస్టమ్స్, చట్టం, ఆరోగ్యం, వ్యవసాయ రంగాల్లో సహకారానికి ప్రోత్సాహందాకా; పర్యావరణ పరిరక్షణ, విపత్తు ముప్పుల ఉపశమనం; ప్రజల మధ్య సంబంధాలను ప్రోత్సహించడం తదితర అంశాలపై షాంఘై సహకార సంస్థకు తనదైన అత్యుత్తమ చర్చనీయాంశాలున్నాయి. సంస్థలో పూర్తిస్థాయి సభ్యత్వం లభించాక గడచిన ఏడాది కాలంలో పైన పేర్కొన్న అన్ని అంశాలపైనా సంస్థతోపాటు అందులోని సభ్య దేశాలతో భారత సమాలోచనలు గణనీయంగా పెరిగాయి. ఈ నేపథ్యంలో క్వింగ్ డావో శిఖరాగ్ర సమావేశం సంస్థ చర్చనీయాంశాలను మరింత సుసంపన్నం చేయడంతోపాటు షాంఘై సహకార సంస్థతో భారత్ కార్యకలాపాల నవశకానికి నాంది పలుకుతుందని నేను విశ్వసిస్తున్నాను. షాంఘై సహకార సంస్థలోని సభ్య దేశాలతో భారత దేశానికి లోతైన స్నేహ సంబంధాలతోపాటు బహుకోణీయ బంధాలున్నాయి. అందువల్ల శిఖరాగ్ర సమావేశానికి హాజరయ్యే సభ్యదేశాల అధినేతలుసహా ఇతర దేశాల నాయకులు పలువురితో సమావేశమై అభిప్రాయాలను పంచుకునే అవకాశం నాకు లభిస్తుంది.’’
సంక్రాంతి పండుగ సంద‌ర్భంగా క‌ర్నాట‌క ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

ప్ర‌ధాన‌ మంత్రి శ్రీ న‌రేంద్ర మోదీ సంక్రాంతి పండుగ సంద‌ర్భంగా క‌ర్నాట‌క ప్ర‌జ‌ల‌కు శుభాకాంక్ష‌లు తెలియ‌జేశారు. ‘‘క‌ర్నాట‌క లోని నా సోద‌రులకు మరియు సోద‌రీమ‌ణుల‌కు సంక్రాంతి శుభాకాంక్ష‌లు. క‌న్న‌డిగులు అంద‌రికీ ఇవే నా శుభాకాంక్ష‌లు. ఈ మంగళప్రదమైన‌ పర్వదినం అంద‌రికీ సుఖాన్ని, సామరస్యాన్ని మరియు సమృద్ధిని ప్రసాదించుగాక’’ అని ప్రధాన మంత్రి తన సందేశంలో పేర్కొన్నారు.
2018, జూన్ 23న‌ మ‌ధ్య ప్ర‌దేశ్ లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, జూన్ 23వ తేదీన మ‌ధ్య ప్ర‌దేశ్ లో ప‌ర్య‌టించ‌నున్నారు. ప్ర‌ధాన మంత్రి ఇందౌర్ లో జ‌రిగే మ‌ధ్య ప్ర‌దేశ్ శెహ‌రీ వికాస్ మ‌హోత్స‌వ్ కు హాజ‌రవుతారు. రాష్ట్ర వ్యాప్తంగా వివిధ ప్రాంతాల‌లో 4000 కోట్ల రూపాయలకు పైగా విలువైన వేరు వేరు ప‌ట్ట‌ణాభివృద్ధి ప‌థ‌కాల‌ను రిమోట్ సాయం తో ప్ర‌ధాన మంత్రి ప్రారంభిస్తారు. ఈ ప‌థ‌కాల‌లో ప్ర‌ధాన మంత్రి ఆవాస్ యోజ‌న కింద నిర్మించే గృహాలు, ప‌ట్ట‌ణ ప్రాంత త్రాగునీటి స‌ర‌ఫరా ప‌థ‌కాలు, ప‌ట్ట‌ణ ప్రాంత సంబంధిత ఘన వ్య‌ర్ధాల నిర్వ‌హ‌ణ‌, ప‌ట్ట‌ణ ప్రాంత పారిశుధ్యం, ప‌ట్ట‌ణ ప్రాంత ర‌వాణా మ‌రియు అర్బ‌న్ ల్యాండ్ స్కేప్ ప్రాజెక్టులు భాగంగా ఉంటాయి. ఆయ‌న స్వచ్ఛ్ స‌ర్వేక్ష‌ణ్-2018 పుర‌స్కారాల‌ను కూడా ప్ర‌దానం చేయ‌నున్నారు. స్వచ్ఛ్ స‌ర్వేక్ష‌ణ్-2018 ఫ‌లితాల డాశ్‌బోర్డు ను ఆయ‌న ప్రారంభిస్తారు. అత్యంత శుభ్ర‌మైన న‌గ‌రాలు మ‌రియు అత్యంత ఉత్త‌మ‌మైన ప‌నితీరును క‌న‌బ‌ర‌చిన రాష్ట్రాలు ప్ర‌ధాన మంత్రి వ‌ద్ద నుండి పుర‌స్కారాల‌ను స్వీక‌రించ‌నున్నాయి. ఒక ‘స్వ‌చ్ఛ్ ఇన‌వేశ‌న్‌’, ఒక ‘స్వ‌చ్ఛ్ బెస్ట్ ప్రాక్టీస్’, ఇంకా ఒక ‘స్వ‌చ్ఛ్ ఆంత్రప్రెన్యూర్’ కూడా ప్ర‌ధాన మంత్రి వ‌ద్ద నుండి పుర‌స్కారాల‌ను అందుకొంటారు. అంత‌కు ముందు మోహ‌న్‌పుర ప‌థ‌కాన్ని రాజ్‌గ‌ఢ్ లో దేశ ప్ర‌జ‌ల‌కు ప్ర‌ధాన మంత్రి అంకితం చేయ‌నున్నారు. ఈ ప‌థ‌కం రాజ్‌గ‌ఢ్ జిల్లాలో వ్య‌వ‌సాయ భూముల‌కు సాగునీటి పారుద‌ల స‌దుపాయాన్ని క‌ల్పిస్తుంది. అలాగే, ఈ ప‌థ‌కం ఆ ప్రాంతం లోని ప‌ల్లెల‌కు త్రాగునీటిని కూడా అందిస్తుంది. ప్ర‌ధాన మంత్రి వేరు వేరు త్రాగునీటి ప‌థ‌కాల‌కు ఒక పునాది రాయిని కూడా వేస్తారు.
2018 జూన్ 17వ తేదీన నీతి ఆయోగ్ పాలక మండలి 4వ సమావేశానికి అధ్యక్షత వహించనున్న ప్రధాన మంత్రి

జూన్ 17వ తేదీ ఆదివారం నాడు రాష్ట్రపతి భవన్ లో జరుగనున్న నీతి ఆయోగ్ పాలక మండలి నాలుగో సమావేశానికి ప్ర‌ధాన మంత్రి శ్రీ న‌రేంద్ర మోదీ అధ్యక్షత వహిస్తారు. రోజంతా సాగే ఈ సమావేశానికి కేంద్ర మంత్రులు, రాష్ట్రాల ముఖ్యమంత్రులు, కేంద్ర పాలిత ప్రాంతాల లెఫ్టెనంట్ గవర్నర్ లు, ఇంకా భారత ప్రభుత్వ ఉన్నతాధికారులు హాజరు అవుతారు. నీతి ఆయోగ్ యొక్క పాలక మండలి దేశ అభివృద్ధి ప్రాథమ్యాలు, రంగాలు మరియు వ్యూహాల ఉమ్మడి దార్శనికత ను రూపొందించే బాధ్యత అప్పగించబడినటువంటి ముఖ్య సంస్థ. రాష్ట్రాల యొక్క క్రియాశీల ప్రమేయంతో అభివృద్ధి కి అనుసరించవలసిన మార్గాన్ని సూచించవలసిన సంస్థ కూడా. క్రితం సంవత్సరంలో చేసిన పనులను పాలక మండలి సమీక్షిస్తుంది; అలాగే, భవిష్యత్తులో సాధించవలసిన అభివృద్ధి కి ప్రాధాన్యాలపై చర్చను చేపడుతుంది. వ్యవసాయదారుల ఆదాయాన్ని రెట్టింపు చేయడానికి తీసుకున్న చర్యలు; ఆయుష్మాన్ భారత్, జాతీయ పోషణ్ మిశన్, ఇంకా మిశన్ ఇంద్రధనుష్ ల వంటి ప్రతిష్టాత్మక పథకాల యొక్క పురోగతి; మహత్త్వాకాంక్ష కలిగిన జిల్లాల అభివృద్ధి; మరియు మహాత్మ గాంధీ 150వ జయంతి వేడుక సహా ముఖ్యమైన అంశాలను గురించి పాలక మండలి చర్చించే అవకాశం ఉంది.
వ‌ర‌ల్డ్ బ్యాంక్ ప్రెసిడెంటు తో టెలిఫోన్ లో సంభాషించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ కి వ‌ర‌ల్డ్ బ్యాంక్ ప్రెసిడెంటు శ్రీ జిమ్ యోంగ్ కిమ్ నేడు ఫోన్ చేసి మాట్లాడారు. ‘ఈజ్ ఆఫ్ డూయింగ్ బిజినెస్’ స్థానాల్లో భార‌త‌దేశం చ‌రిత్రాత్మ‌క‌మైన ఉన్న‌తి ని సాధించినందుకు గాను ప్ర‌ధాన మంత్రి కి శ్రీ కిమ్ అభినందనలు తెలిపారు. 1.25 బిలియ‌న్ కు పైబడ్డ ప్ర‌జ‌ల తో ఉన్న ఒక దేశం 4 సంవ‌త్స‌రాల స్వ‌ల్ప కాలం లో 65 స్థానాల ఉన్నతి ని సాధించ‌డం విశేషమ‌ని ఆయ‌న అన్నారు. ఇది ప్ర‌ధాన మంత్రి శ్రీ మోదీ అచంచ‌ల‌మైన నిబ‌ద్ధ‌త‌, ఇంకా నాయ‌క‌త్వాల వ‌ల్ల‌నే చాలా వ‌ర‌కు సాధ్య‌ప‌డింద‌ని కూడా కిమ్ పేర్కొన్నారు. ఇది చ‌రిత్రాత్మ‌క‌మైన మ‌రియు అపూర్వమైన కార్య సిద్ధి అంటూ ఆయ‌న అభివ‌ర్ణించారు. ప్ర‌ధాన మంత్రి ఇటీవ‌ల అందుకొన్న స‌మ్మానాల‌ను కూడా శ్రీ కిమ్ గుర్తు చేసి ఆయనను అభినందించారు. ఈ సమ్మానాలలో యుఎన్ఇపి చాంపియ‌న్స్ ఆఫ్ ద అర్థ్ అవార్డు, సియోల్ శాంతి బహుమతి లు కూడా ఉన్నాయి. వ్యాపారం చేయడం లో సౌలభ్యాన్ని పెంపొందించేందుకు భార‌త‌దేశం అమ‌లు చేసే కార్య‌క్ర‌మాల‌ ను వ‌ర‌ల్డ్ బ్యాంక్ దృఢ‌మైన‌, ఇంకా నిరంత‌రాయ‌మైన తోడ్పాటు ను అందించ‌గ‌ల‌ద‌ంటూ శ్రీ కిమ్ మాట ఇచ్చారు. వ్యాపారం చేయడం లో సౌలభ్యాన్ని మెరుగు ప‌ర‌చుకొనేందుకు భార‌త‌దేశం సాగిస్తున్న కృషి లో బ్యాంకు మ‌ద్ద‌తు ను మ‌రియు మార్గ‌ద‌ర్శ‌క‌త్వాన్ని కొన‌సాగిస్తున్నందుకు గాను వ‌ర‌ల్డ్ బ్యాంక్ ప్రెసిడెంటు కు ప్ర‌ధాన మంత్రి ధ‌న్య‌వాదాలు తెలిపారు. వ్యాపారం చేయడం లో సౌలభ్యాన్ని మెరుగు ప‌ర‌చుకొనేందుకు భార‌త‌దేశం సాగిస్తున్న పయనం లో వ‌ర‌ల్డ్ బ్యాంక్ స్థానాలు ఒక ప్రేర‌ణ‌ సాధనం గా నిలుస్తున్నాయ‌ని కూడా ఆయ‌న అన్నారు.
వాణిజ్య ప‌రిష్కార చ‌ర్య‌ల‌కు సంబంధించి నిపుణుల క‌మిటీని ఏర్పాటు చేసేందుకు  ఇండియా, ఇరాన్‌ల మ‌ధ్య అవ‌గాహ‌న ఒప్పందం కుదుర్చుకునేందుకు కేంద్ర కేబినెట్ ఆమోదం తెలిపింది.

ప్ర‌ధాన‌మంత్రి శ్రీ న‌రేంద్ర మోద అధ్య‌క్ష‌త‌న జ‌రిగిన కేంద్ర కేబినెట్ స‌మావేశం, ఇండియా, ఇరాన్‌ల మ‌ధ్య‌ ప‌ర‌స్ప‌ర ప్ర‌యోజ‌నక‌ర అంశాల‌లో స‌హ‌కారాన్ని పెంపొందించుకునేందుకు వీలుగా వాణిజ్య ప‌రిష్కార‌చ‌ర్య‌ల‌పై నిపుణుల క‌మిటీని ఏర్పాటు చేసేందుకు గ‌తంలో కుదిరిన‌ అవ‌గాహ‌నా ఒప్పందానికి(ఎం.ఒ.యు) అనుమ‌తి మంజూరు చేసింది. ఇరాన్ అధ్య‌క్షుడు 2018 ఫిబ్ర‌వ‌రి 17న భార‌త్ ప‌ర్య‌ట‌న‌కు వ‌చ్చిన సంద‌ర్భంగా ఈ అవ‌గాహ‌నా ఒప్పందం కుదిరింది. వాణిజ్య ప‌రిష్కారాల విష‌యంలో ఉభ‌య‌ దేశాల మ‌ధ్య స‌మాచారాన్ని ఇచ్చిపుచ్చుకోవ‌డం, సామ‌ర్ధ్యాల పెంపు చ‌ర్య‌లు, యాంటీ డంపింగ్‌, కౌంట‌ర్‌వెయిలింగ్ సుంకానికి సంబంధించి ద‌ర్యాప్తులో స‌హ‌కారాన్ని పెంపొందించుకునేందుకు ఈ అవ‌గాహ‌నా ఒప్పందం వీలు క‌ల్పిస్తుంది.
కేంద్ర మంత్రి శ్రీ అనంత్ కుమార్ మృతి ప‌ట్ల సంతాపం వ్యక్తం చేసిన ప్ర‌ధాన మంత్రి

కేంద్ర మంత్రి శ్రీ అనంత్ కుమార్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్య‌క్తం చేశారు. ‘‘మిత్రుడు, ఎంతో ఆప్తుడైన స‌హ‌చ‌రుడు శ్రీ అనంత్ కుమార్ క‌న్నుమూత తో ప్ర‌గాఢ‌ దుఃఖానికి లోనయ్యాను. ఆయ‌న చిన్న వ‌య‌స్సు లోనే ప్ర‌జా జీవితం లోకి ప్ర‌వేశించి, అమిత శ్ర‌ద్ధ తోను, ప‌రితాపం తోను స‌మాజానికి సేవ చేస్తూ వ‌చ్చినటువంటి అసాధార‌ణ‌మైన నాయకుడు. తాను చేసిన మంచి ప‌నుల‌కు గాను ఆయ‌న ను ఎల్లప్పటికీ స్మ‌రించుకొంటాం. ఆయ‌న స‌తీమ‌ణి డాక్ట‌ర్ తేజ‌స్విని గారి తో నేను మాట్లాడి, శ్రీ అనంత్ కుమార్ గారు క‌న్నుమూయ‌డం ప‌ట్ల సంతాపం తెలిపాను. ఈ విచార, దుఃఖదాయక ఘ‌డియ‌ లో ఆయ‌న కుటుంబ సభ్యులకు, స్నేహితుల‌ కు మ‌రియు మ‌ద్ధ‌తుదారుల‌ కు క‌లిగిన శోకం లో నేనూ పాలుపంచుకుంటున్నాను. ఓం శాంతి’’ అని ప్ర‌ధాన మంత్రి త‌న సందేశం లో పేర్కొన్నారు.
అఫ్గానిస్తాన్ లో ఉగ్ర‌వాద దాడుల‌ను ఖండించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర‌ మోదీ అఫ్గానిస్తాన్ లో నిన్న జ‌రిగిన ఉగ్ర‌వాద దాడుల‌ను తీవ్రంగా ఖండిచారు. “అఫ్గానిస్తాన్ లో నిన్న‌టి ఉగ్ర‌వాద దాడుల‌ను మేము ఖండిస్తున్నాము. అవి అఫ్గానిస్తాన్ యొక్క బహుళ సాంస్కృతిక య‌వ‌నిక పైన జ‌రిగిన దాడి. ఆప్తుల‌ను ఎడబాసిన కుటుంబాల శోకం లో నేను పాలుపంచుకొంటున్నాను. ఈ దాడులలో గాయ‌ప‌డిన వారు త్వ‌ర‌గా కోలుకోవాల‌ని ఆ ఈశ్వ‌రుడిని నేను ప్రార్థిస్తున్నాను. ఈ దుఃఖదాయక ఘ‌డియ‌ లో అఫ్గానిస్తాన్ ప్ర‌భుత్వానికి సహాయాన్ని అందించేందుకు భార‌త‌దేశం సిద్ధం గా ఉంది” అని ప్ర‌ధాన మంత్రి త‌న సందేశంలో పేర్కొన్నారు.
రిప‌బ్లిక్ ఆఫ్ మాల్దీవ్స్‌ విదేశీ వ్య‌వ‌హారాల శాఖ మంత్రి & మాల్దీవులు అధ్య‌క్షుల వారి ప్ర‌త్యేక దూత‌ డాక్ట‌ర్ మొహమ్మద్ అసిమ్ కు స్వాగ‌తం ప‌లికిన ప్ర‌ధాన మంత్రి

రిప‌బ్లిక్ ఆఫ్ మాల్దీవ్స్‌ విదేశీ వ్య‌వ‌హారాల శాఖ మంత్రి & మాల్దీవులు అధ్య‌క్షుల వారి ప్ర‌త్యేక దూత‌ డాక్ట‌ర్ మొహమ్మద్ అసిమ్ కు ప్ర‌ధాన మంత్రి శ్రీ న‌రేంద్ర మోదీ ఈ రోజు మ‌ధ్యాహ్నం స్వాగ‌తం ప‌లికారు. వారు ఉభయులు ఉమ్మ‌డి చ‌రిత్ర‌, ఉమ్మ‌డి సంస్కృతి తో పాటు హిందూ మ‌హా స‌ముద్రంలో స‌ముద్ర సంబంధిత ఉమ్మ‌డి ప్ర‌యోజ‌నాలు పెన‌వేసుకొని ఉన్న‌టువంటి స‌న్నిహిత ఇరుపొరుగు దేశాలైన భార‌త‌దేశం, మాల్దీవుల మ‌ధ్య సంబంధాల‌ను గురించి చ‌ర్చించారు. మాల్దీవులు అనుసరిస్తున్న ‘‘ఇండియా ఫ‌స్ట్‌’’ విధానంలో భాగంగా భార‌త‌దేశంతో స‌న్నిహిత సంబంధాల‌ను కొన‌సాగించ‌డానికి తమ దేశం క‌ట్టుబ‌డి ఉన్న‌ట్లు మాల్దీవుల ప్ర‌త్యేక దూత శ్రీ అసిమ్ పున‌రుద్ఘాటించారు. మాల్దీవులు కు భార‌త‌దేశం ఎల్ల‌ప్ప‌టికీ స‌న్నిహితమైనటువంటి మరియు ఆధారప‌డ‌ద‌గినటువంటి పొరుగు దేశంగా ఉంటుంద‌ని, మాల్దీవుల పురోగ‌తికి మ‌రియు భ‌ద్ర‌త‌కు తోడ్పాటును అందిస్తుంటుంద‌ని ప్ర‌ధాన మంత్రి స్ప‌ష్టం చేశారు. మాల్దీవులు లో ప‌ర్య‌టించవలసిందిగా అధ్య‌క్షులు శ్రీ యామీన్ ప్ర‌ధాన మంత్రి కి ఆహ్వానం ప‌లుకుతున్నారంటూ ప్ర‌త్యేక దూత శ్రీ అసిమ్ ఈ సందర్భంగా పున‌రుద్ఘాటించారు. ఈ ఆహ్వానానికి గాను ప్ర‌ధాన మంత్రి త‌న కృత‌జ్ఞ‌త‌ను వ్య‌క్తం చేశారు; అనుకూల స‌మ‌యంలో పర్యటించేందుకు అంగీకారం తెలిపారు. ప్ర‌ధాన మంత్రికి అధ్య‌క్షులు శ్రీ అబ్దుల్లా యామీన్ యొక్క శుభాకాంక్ష‌ల‌ను ప్ర‌త్యేక దూత అందజేశారు. ఇందుకుగాను ప్ర‌ధాన మంత్రి తాను సైతం ఆప్యాయంగా శ్రీ యామీన్ కు శుభాకాంక్షలను వ్యక్తం చేశారు.
ఉపాధ్యాయ దినం సంద‌ర్భంగా ఉపాధ్యాయుల స‌ముదాయానికి ప్ర‌ధాన మంత్రి వంద‌నాలు;  పూర్వ రాష్ట్రప‌తి డాక్ట‌ర్ స‌ర్వేప‌ల్లి రాధాకృష్ణ‌న్ జ‌యంతి సంద‌ర్భంగా ఆయ‌న‌కు నివాళులు అర్పించిన ప్ర‌ధాన మంత్రి

ఉపాధ్యాయ దినం సంద‌ర్భంగా ఉపాధ్యాయుల స‌ముదాయానికి ప్ర‌ధాన మంత్రి శ్రీ న‌రేంద్ర మోదీ న‌మ‌స్క‌రించారు. పూర్వ రాష్ట్రప‌తి డాక్ట‌ర్ స‌ర్వేప‌ల్లి రాధాకృష్ణ‌న్ జ‌యంతి ని పుర‌స్క‌రించుకొని ఆయ‌న‌కు కూడా ప్ర‌ధాన మంత్రి నివాళులు అర్పించారు. ‘‘ఉపాధ్యాయ దినం నాడు నేను స‌మాజంలో విద్యా కుసుమాల‌ను, బాలల మేధస్సును విక‌సింప‌జేయ‌డానికి అంకిత భావంతో కృషి చేస్తున్న ఉపాధ్యాయ లోకానికి వంద‌నమాచరిస్తున్నాను. అసాధార‌ణ‌మైన ఉపాధ్యాయుడు మ‌రియు రాజ‌నీతిజ్ఞుడైన డాక్ట‌ర్ ఎస్‌. రాధాకృష్ణ‌న్ కు ఇవే నా నివాళులు. అత్యంత సునిశిత‌మైన ప‌రిశోధ‌న‌లు మ‌రియు న‌వ క‌ల్ప‌న‌ల పునాదుల పైన ఒక ‘న్యూ ఇండియా’ ను నిర్మించాల‌న్న మ‌న క‌ల‌ను నెర‌వేర్చుకోవ‌డంలో ముఖ్య పాత్ర‌ ఉపాధ్యాయుల‌దే. ‘నాయ‌క‌త్వం వ‌హించ‌డం ఎలాగ‌న్న‌ది నేర్చుకోవ‌డం’, ‘సాధికారితను సాధించ‌డం కోసం చ‌దువుకోవ‌డం’, ‘ప‌రివ‌ర్త‌న దిశ‌గా ఎలా పయనించాలన్న పాఠాలు బోధించడం’ కోసం మనం త‌దుప‌రి 5 సంవ‌త్స‌రాల‌ను వెచ్చిద్దాము’’ అని ప్ర‌ధాన మంత్రి త‌న సందేశంలో పేర్కొన్నారు.
భారతదేశం అంతటా వివిధ పండుగ ల సందర్భం గా ప్రజల కు శుభాకాంక్షలు తెలిపిన ప్రధాన మంత్రి

భారతదేశ వ్యాప్తం గా విభిన్నమైన పండుగల ను పురస్కరించుకొని ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ‘‘ప్రతి ఒక్కరి కి ఆనందదాయక మకర సంక్రాంతి. పొంగల్ ను పురస్కరించుకొని శుభకామనలు. మాఘ్ బిహు ప్రత్యేక సందర్భం లో ఇవే శుభాకాంక్షలు. సంతోషదాయకమైన ఉత్తరాయణం. రానున్న కాలాల్లో మీరందరూ నూతన ప్రగతి శిఖరాలను అందుకొందురుగాక’’ అని ఒక సందేశం లో ప్రధాన మంత్రి పేర్కొన్నారు.
జూనాగఢ్ జిల్లా లో వివిధ ప‌థ‌కాల‌ను ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ జూనాగ‌ఢ్ జిల్లా లో వివిధ ప‌థ‌కాల‌ను ఈ రోజు ప్రారంభించారు. ఈ ప‌థ‌కాల‌లో జూనాగ‌ఢ్ వ్య‌వ‌సాయ విశ్వ‌విద్యాల‌యం లోని కొన్ని భ‌వ‌నాలు, ప్ర‌భుత్వ ఆసుప‌త్రి, ఒక మిల్క్ ప్రాసెసింగ్ ప్లాంటు వంటివి ఉన్నాయి. ఈ సంద‌ర్భంగా ఒక జ‌న‌ స‌భ లో ప్ర‌ధాన మంత్రి ప్ర‌సంగిస్తూ, ఈ రోజున దేశ ప్ర‌జ‌ల‌కు అంకితం కాబ‌డుతున్న లేదా శంకుస్థాప‌న జ‌రుపుకొంటున్న ప‌థ‌కాల‌లో తొమ్మిది ప‌థ‌కాలు ఉన్నాయ‌ని, వాటి విలువ 500 కోట్ల రూపాయ‌ల‌కు పైగానే అని వివరించారు. భార‌త‌దేశ పురోగ‌మ‌న యాత్ర లో ఒక నూత‌నోత్సాహం, చైత‌న్య‌శీల‌త తొణికిసలాడుతున్నాయ‌ని ఆయ‌న అన్నారు. గుజ‌రాత్ లో రాష్ట్రంలోని ప్రతి ప్రాంతానికి త‌గినంత నీరు అందేట‌ట్లు శ్రద్ధ తీసుకోవడం కోసం స్థిర ప్రాతిప‌దిక‌న కృషి జ‌రుగుతోంద‌ని ఆయ‌న అన్నారు. మేము జ‌ల సంర‌క్ష‌ణ దిశ‌గా కూడా ప‌ని చేస్తున్నాం అని ఆయ‌న పేర్కొన్నారు. గుజ‌రాత్ వ్యాప్తంగా వైద్య క‌ళాశాల‌లు, ఇంకా ఆసుపత్రులు సిద్ధ‌మ‌వుతున్నాయ‌ని ప్ర‌ధాన మంత్రి అన్నారు. ఇవి రోగుల‌కు స‌హాయ‌కారిగా ఉండ‌డమే కాక వైద్య శాస్త్రాన్ని అభ్య‌సించ‌గోరే వారికి కూడా తోడ్ప‌తాయని ఆయన తెలిపారు. మందుల ధ‌ర‌ల‌ను త‌గ్గిస్తున్న జ‌న్‌ ఔష‌ధి స్టోర్ లు జ‌న్ ఔష‌ధి యోజ‌న లో భాగంగా ప్రారంభ‌మ‌వుతున్న సంగ‌తి ని గురించి ఆయ‌న తన ప్రసంగంలో ప్ర‌స్తావించారు. పేద‌లకు, మ‌ధ్య‌త‌ర‌గ‌తి వారికి త‌క్కువ ధ‌ర‌ల లో మందులు ల‌భ్యం కావ‌డం ముఖ్య‌మని ఆయ‌న చెప్పారు. ప‌రిశుభ్ర‌త కు ప్ర‌భుత్వం ఇస్తున్నటువంటి ప్రాధాన్యం ప్ర‌పంచం అంతటా ప్ర‌శంస‌లకు నోచుకొంటోందని ప్ర‌ధాన మంత్రి అన్నారు. ప‌రిశుభ్ర‌మైన భార‌త‌దేశం లో ప్ర‌జ‌లు వ్యాధుల బారిన ప‌డకుండా ఉంటారని, ఈ కార‌ణంగానే ప‌రిశుభ్ర‌త‌ పట్ల శ్రద్ధ వహించడం ముఖ్యం అని ఆయ‌న వివ‌రించారు. మంచి వైద్యుల తో పాటు పారామెడిక‌ల్ స్టాఫ్ కూడా ఆరోగ్య రంగానికి అవ‌స‌ర‌మ‌ని ప్ర‌ధాన మంత్రి అన్నారు. మేము వైద్య ప‌రిక‌రాలు సైతం భార‌త‌దేశం లో ఉత్ప‌త్తి కావాల‌ని అభిల‌షిస్తున్నాం, ప్ర‌పంచం లో సాంకేతిక విజ్ఞాన పరంగా చోటు చేసుకొంటున్న పురోగామి పరిణామాల‌తో స‌రి సమాన స్థాయి వేగాన్ని ఈ రంగం అందుకోవాల‌ని కూడా ఆయ‌న అన్నారు. ప్ర‌ధాన మంత్రి జ‌న ఆరోగ్య యోజ‌న- ఆయుష్మాన్ భార‌త్ ఆగ‌మ‌నం ఆరోగ్య రంగం రూపురేఖలను మార్చివేయగలుగుతుంది; అలాగే పేదలు త‌క్కువ ధ‌ర‌ల‌కే ఉన్న‌త శ్రేణి ఆరోగ్య సంర‌క్ష‌ణ సేవ‌ల‌ను అందుకొనేట‌ట్లుగా ఈ పథకం శ్రద్ధ వహిస్తుంద‌ని ప్ర‌ధాన మంత్రి స్ప‌ష్టం చేశారు.